ܥܷܣܪܝ ܡܰܬܼܠܶܐ ܡܷܐ ܕܟܳܢܦܘܫ̰ܝܘܣ

ܟܳܢܦܘܫ̰ܝܘܣ(Konfüçyüs B.C. 551-479)

ܐ- ܡܶܐ ܕܰܪܒܶܗ ܕܷܡܨܰܥܪܰܬ ܠܝ ܥܘܬܡܐ، ܡܰܩܷܬܼ ܫܰܡܥܐ.

ܒ- ܐܰܢ ܢܳܫܶܐ ܟܳܡܰܢܩܷܨܝ ܐܘ ܐܝܩܳܪܐ ܕܘ ܡܶܕܶܐ ܕܟܷܬܬܶܗ، ܐܶܠܳܐ ܟܳܡܪܰܡܷܪܡܝ ܐܘ ܡܶܕܶܐ ܕܠܰܬܬܶܗ

ܓ- ܠܰܬܝܐ ܐܘ ܓܘܒܐ ܥܰܡܘܩܐ، ܐܘ ܚܰܘܠܐ ܟܰܪܝܐ ܝܐ.

ܕ- ܐܘ ܒܰܪܢܳܫܐ ܕܟܳܛܳܠܰܒ (ܕܷܓܛܳܠܷܒ) ܡܶܐ ܪܘܚܶܗ ܓܼܰܠܰܒܶܐ ܘܡܰܢ ܢܳܫܶܐ ܐܷܫܡܐ، ܟܳܛܳܪܶܐ (ܓܛܳܪܶܐ) ܪܘܚܶܗ ܪܰܚܘܩܐ ܡܰܒ ܒܝܫܳܬܼܐ.

ܗ- ܝܰܐ ܚܙܰܝ ܕܰܪܒܐ، ܝܰܐ ܦܬܰܚ ܕܰܪܒܐ، ܝܰܐ ܣܬܶܐ ܡܬܰܟܼܷܪ ܡܘ ܕܰܪܒܐ.

ܘ- ܠܐ ܚܰܐ ܒܰܪܢܳܫܐ ܣܰܠܷܩ ܐܰܕ ܕܰܪܓܼܶܐ ܕܝ ܟܰܫܝܪܘܬ݂ܐ ܐܝܕܼܳܬܼܶܗ ܒܟܝܣܶܗ.

ܙ -ܐܘ ܥܰܫܩ- (ܐܝ ܚܘܒܐ) ܟܳܫܳܒܰܗ ܠܘ ܣܷܣܝܐ ܕܟܳܪܳܗܰܛ ܚܝܨܐ، ܠܐ ܡܘ ܗܰܦܿܨܳܪܐ ܟܰܦܳܗܰܡ ܘܠܐ ܟܼܰܒܪܐ ܟܰܡܰܨܷܬ݂.

ܚ- ܒܷܚܕܐ ܕܘܟܬܼܐ ܐܝܕܼܰܗ ܟܝܬ ܛܶܠܳܠܐ ܪܰܒܐ ܕܢܳܫܶܐ ܢܰܥܝܡܶܐ، ܝܕ݂ܰܥ ܬܰܡܐ ܟܰܠܰܗ ܟܳܛܰܘܥܐ ܐܝ ܫܷܡܫܐ.

ܛ- ܐܘ ܡܶܕܶܐ ܐܳܠܨܳܝܐ ܠܰܬܝܐ ܚܰܐ ܕܣܳܟ ܕܠܐ ܢܳܦܷܠ، ܐܶܠܐ ܟܘܠ ܕܢܳܦܷܠ ܕܩܳܕܷܪ ܕܩܳܝܷܡ ܝܐ.

ܝ- ܐܘ ܚܰܐ ܕܡܰܩܒܷܠ ܐܘ ܚܷܣ ܬܰܚܬܳܝܐ ܕܘ ܡܚܳܝܐ ܕܰܟ ܟܰܦܶܐ، ܡܰܥܢܰܬܘ ܡܚܰܠܶܠܶܗ ܐܘ ܡܚܳܝܐ ܕܰܟ ܟܰܦܶܐ.

ܝܐ- ܟܼܷܕ ܕܠܐ ܓܡܳܛܰܬ ܠܶܗ ܘܟܼܷܕ ܕܟܝܒܘܟܼ ܡܣܰܟܪܰܬ ܟܘܠ ܡܶܕܶܐ ܦܠܰܚ.

ܝܒ- ܐܘ ܬܶܘܠܝܦܐ، ܬܰܪܬܶܐ ܢܰܩܠܰܬ ܝܠܳܦܐ ܝܐ.

ܝܓ- ܐܰܢ ܢܰܥܝܡܶܐ ܟܼܕܘ ܓܶܠܐ ܢܶܐ، ܐܰܪ ܪܰܒܶܐ ܣܬܶܐ ܟܼܕܝ ܗܰܘܰܐ ܢܶܐ. ܐܝ ܗܰܘܰܐ ܠܰܝܢܰܐ ܓܰܒܐ ܕܡܷܚܝܐ ܐܘ ܓܶܠܐ ܣܬܶܐ ܠܘ ܓܰܒܰܘܐ ܟܳܡܰܝܷܠ (ܓܡܰܝܷܠ).

ܝܕ- ܠܐ ܡܷܫܬܰܥܰܬ ܒܘ ܣܰܒܪܐ ܕܰܢ ܢܳܫܶܐ݂، ܕܠܡܳܐ (ܒܰܠܟܝ) ܐܘ ܡܶܕܶܐ ܕܟܷܬܬܶܗ ܟܘܠܶܗ ܗܝܝܶܐ ܝܐ.

ܝܗ- ܡܘ ܡܰܡܠܐ ܐܷܫܡܐ، ܐܷܫܡܐ ܟܳܡܝܬܰܢܕܰܡ (ܓܡܝܬܰܢܕܷܡ)؛ ܐܶܠܐ ܡܘ ܡܰܡܠܐ ܙܳܝܘܕܐ ܟܘܠ ܢܰܩܠܐ.

ܝܘ- ܗܘܠ ܕܠܐ ܡܢܰܕ݂ܦܰܬ ܐܝ ܣܩܷܦܬܐ ܕܘ ܬܰܪܥܰܝܕܼܘܟܼ، ܠܐ ܡܰܫܟܰܬ ܡܘ ܬܰܠܓܐ ܕܟܝܬ ܥܠ ܐܝ ܓܳܪܐ ܕܘ ܫܒܳܒܱܝܕܼܘܟ݂.

ܝܙ- ܩܰܝ ܟܳܩܘܛܠܝܬܘ ܐܰܢ ܢܳܫܶܐ، ܟܠܰܝܘ ܐܷܫܡܐ ܗܷܢܢܷܟ ܓܷܕ ܡܰܝܬܼܝ.

ܝܚ- ܠܰܝܬ ܡܶܕܶܐ ܡܰܙܝܥܳܢܐ ܟܼܕܝ ܣܰܟܼܠܘܬܐ ܐܝܢܰܩܠܐ ܕܫܷܦܥܐ ܠܘ ܦܷܥܷܠ.

ܝܛ- ܐܝܢܰܩܠܰܐ ܕܐܷܕ݂ܥܰܬ ܟܝܬ ܡܶܕܶܐ ܕܟܷܬܝܐ ܒܟܝܢܘܬ݂ܐ ܘܕܠܐ ܐܷܙܙܘܟܼ ܒܷܬ݂ܪܶܗ، ܡܰܥܢܰܬܘ ܙܰܝܳܥܐ ܗܰܬ.

ܟ- ܐܘ ܚܰܐ ܕܠܰܬܠܶܗ ܦܳܬ݂ܐ ܐܝܢܰܩܠܰܐ ܕܗܳܘܶܐ ܒܚܰܝܠܐ، ܟܝܒܶܐ ܕܡܰܘܦܷܩ ܐܘ ܓܰܒܪܐ ܫܰܪܝܪܐ ܡܕܰܓܠܳܢܐ.

ܩܘܡܐ ܕܝܟ ܐܰܪܟܰܚܳܝܐ- 09/05/2017

ܛܘܪܥܰܒܕܝܢ